CELEX: 32015R1039
Language: lv
Date: 2015-06-30 00:00:00
Title: Komisijas Regula (ES) 2015/1039 (2015. gada 30. jūnijs), ar ko groza Regulu (ES) Nr. 748/2012 attiecībā uz izmēģinājuma lidojumiem (Dokuments attiecas uz EEZ)

1.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 167/1
            
         KOMISIJAS REGULA (ES) 2015/1039
   (2015. gada 30. jūnijs),
   ar ko groza Regulu (ES) Nr. 748/2012 attiecībā uz izmēģinājuma lidojumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 20. februāra Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (1), un jo īpaši tās 5. panta 5. punktu un 7. panta 6. punktu,
   tā kā:
   
               (1)
            
            
               Komisijas Regula (ES) Nr. 748/2012 (2) būtu jāgroza, lai starp citiem lidojuma nosacījumiem regulētu arī pilotu un vadošo izmēģinājuma lidojumu inženieru kompetenci un pieredzi atkarībā no tā, cik kompleksi ir veiktie izmēģinājuma lidojumi un izmantotie gaisa kuģi, nolūkā uzlabot drošību un sekmēt izmēģinājuma lidojumu apkalpes locekļiem noteikto kompetences un pieredzes prasību saskaņošanu Savienībā.
            
         
               (2)
            
            
               Gādājot par izmēģinājuma lidojumu norises drošību, būtu jāievieš arī prasības ražošanas un projektēšanas organizācijām, kas veic izmēģinājuma lidojumus, respektīvi, jānosaka prasība par izmēģinājuma lidojumu veikšanas rokasgrāmatu, kurā būtu definēta organizācijas politika un nepieciešamās procedūras saistībā ar izmēģinājuma lidojumu norisi. Šajā rokasgrāmatā būtu jāietver politika un procedūras, kurām atbilstoši nosaka apkalpes sastāvu un kompetenci, tādu personu klātbūtni gaisa kuģī, kas nav apkalpes locekļi, un politika un procedūras, kurām atbilstoši organizē riska un drošības pārvaldību, kā arī identificē instrumentus un aprīkojumu, kam jābūt gaisa kuģī.
            
         
               (3)
            
            
               Komisijas Regula (EK) Nr. 2042/2003 par gaisa kuģu un aeronavigācijas ražojumu, daļu un ierīču pastāvīgu lidotspēju un šo uzdevumu izpildē iesaistīto organizāciju un personāla apstiprināšanu (3) skaidrības labad ir pārstrādāta. Tā kā EASA 15.a veidlapā, kas dota Regulas (ES) Nr. 748/2012 I pielikuma (21. daļa) II papildinājumā, ir atsauce uz Regulu (EK) Nr. 2042/2003, šī atsauce būtu jāatjaunina.
            
         
               (4)
            
            
               Ir jāatvēl aeronavigācijas nozarei un dalībvalstīm pietiekami daudz laika, lai tās varētu pielāgoties šīm prasībām. Tālab ir jāparedz piemēroti pārejas pasākumi. Tomēr attiecībā uz atsevišķiem grozījumiem, ņemot vērā to raksturu, ir jānosaka vēlāks piemērošanas datums.
            
         
               (5)
            
            
               Šajā regulā paredzētie pasākumi balstās uz atzinumu, ko izdevusi aģentūra saskaņā ar Regulas (EK) Nr. 216/2008 19. panta 1. punktu.
            
         
               (6)
            
            
               Šajā regulā paredzētie pasākumi ir saskaņā ar atzinumu, ko sniegusi ar Regulas (EK) Nr. 216/2008 65. pantu izveidotā Eiropas Aviācijas drošības aģentūras komiteja,
            
         IR PIEŅĒMUSI ŠO REGULU.
   1. pants
   Grozījums
   Regulas (ES) Nr. 748/2012 I pielikumu (21. daļa) groza saskaņā ar šīs regulas pielikumu.
   2. pants
   Pārejas noteikumi
   1.   Dalībvalstis, kuras 2015. gada 21. jūlijā ir izdevušas valsts apliecības izmēģinājuma lidojumu apkalpes locekļiem, kas nav piloti, var turpināt apliecības izdot saskaņā ar savas valsts tiesību aktiem līdz 2017. gada 31. decembrim. Šo apliecību turētāji var turpināt izmantot savas prerogatīvas līdz minētajam datumam.
   2.   Pēc 2017. gada 31. decembra lidošanas atļaujas pretendenti vai turētāji var turpināt izmantot tādu pilotu pakalpojumus, kas iesaistīti Regulas (ES) Nr. 748/2012 I pielikuma XII papildinājumā minētajos trešās vai ceturtās kategorijas izmēģinājuma lidojumos, un tādu izmēģinājuma lidojumu inženieru pakalpojumus, kas izmēģinājuma lidojumu darbības saskaņā ar piemērojamajiem valsts tiesību aktiem veica pirms minētā datuma. Jebkādā gadījumā šādu pakalpojumu izmantošana joprojām nozīmē vienīgi izmēģinājuma lidojumu apkalpes locekļu funkciju kopumu, kā noteikts pirms 2017. gada 31. decembra.
   Izmēģinājuma lidojumu apkalpes locekļu funkciju kopumu nosaka lidošanas atļaujas pretendents vai turētājs, kas izmanto vai paredz izmantot viņu pakalpojumus, pamatojoties uz izmēģinājuma lidojumu apkalpes locekļu pieredzi un sagatavotību izmēģinājuma lidojumu veikšanā un uz lidošanas atļaujas pretendenta vai turētāja attiecīgo dokumentāciju. Izmēģinājuma lidojumu apkalpes locekļu funkciju kopumu dara pieejamu kompetentajai iestādei.
   Jebkādiem papildu elementiem vai jebkuriem citiem grozījumiem funkciju kopumā, kuru šiem izmēģinājuma lidojumu apkalpes locekļiem noteicis lidošanas atļaujas pretendents vai turētājs, kas izmanto vai paredz izmantot viņu pakalpojumus, jāatbilst Regulas (ES) Nr. 748/2012 I pielikuma XII papildinājuma prasībām.
   3.   Līdz 2015. gada 31. decembrim kompetentās iestādes var turpināt izdot lidojumderīguma pārbaudes sertifikātu (EASA 15.a veidlapa) tā, kā noteikts Regulas (ES) Nr. 748/2012 I pielikuma II papildinājumā, kas ir spēkā pirms 2015. gada 21. jūlija. Pirms 2016. gada 1. janvāra izdotie sertifikāti paliek derīgi līdz to nomaiņai, apturēšanai vai anulēšanai.
   3. pants
   Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 21. jūlija.
   Tomēr:
   
               a)
            
            
               pielikuma 2. un 3. punktu piemēro no 2016. gada 1. janvāra; ciktāl atsaucas uz Regulas (ES) Nr. 748/2012 I pielikuma XII papildinājumu, piemēro b) punktu;
            
         
               b)
            
            
               pielikuma 6. punktu attiecībā uz XII papildinājuma D punktu piemēro no 2018. gada 1. janvāra, neskarot prasības, kuras jau izriet no Komisijas Regulas (ES) Nr. 1178/2011 (4) I pielikuma (PART-FCL).
            
         
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 30. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 79, 19.3.2008., 1. lpp.
   
   
      (2)  Komisijas 2012. gada 3. augusta Regula (ES) Nr. 748/2012, ar ko paredz īstenošanas noteikumus par sertifikāciju attiecībā uz gaisa kuģu un ar tiem saistīto ražojumu, daļu un ierīču lidojumderīgumu un atbilstību vides aizsardzības prasībām, kā arī projektēšanas un ražošanas organizāciju sertifikāciju (OV L 224, 21.8.2012., 1. lpp.).
   
      (3)  Komisijas 2003. gada 20. novembra Regula (EK) Nr. 2042/2003 par gaisa kuģu un aeronavigācijas ražojumu, daļu un ierīču pastāvīgu lidotspēju un šo uzdevumu izpildē iesaistīto organizāciju un personāla apstiprināšanu (OV L 315, 28.11.2003., 1. lpp.).
   
      (4)  Komisijas Regula (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (OV L 311, 25.11.2011., 1. lpp.).
   
      PIELIKUMS
      Regulas (ES) Nr. 748/2012 I pielikumu (21. daļa) groza šādi:
      
                  1)
               
               
                  satura rādītājā pievieno šādu ierakstu:
                  “XII papildinājums – Izmēģinājuma lidojumu kategorijas un saistītās izmēģinājuma lidojumu apkalpes kvalifikācijas 85”;
               
            
                  2)
               
               
                  pielikuma 21.A.143. punkta a) apakšpunktam pievieno šādu 13. punktu:
                  
                              “13.
                           
                           
                              gadījumā, ja jāveic izmēģinājuma lidojumi, – izmēģinājuma lidojumu veikšanas rokasgrāmatu, kurā aprakstīta organizācijas politika un procedūras saistībā ar izmēģinājuma lidojumiem. Izmēģinājuma lidojumu veikšanas rokasgrāmatā ietver:
                              
                                          i)
                                       
                                       
                                          to procedūru aprakstu, ko organizācija piemēro izmēģinājuma lidojumiem, tostarp aprakstu par to, kādā veidā izmēģinājuma lidojumu veicēja organizācija ir iesaistīta lidošanas atļaujas izdošanas procesā;
                                       
                                    
                                          ii)
                                       
                                       
                                          apkalpes komplektēšanas politiku, tostarp apkalpes sastāvu, kompetenci, atbilstīgumu jaunākajām prasībām un lidojuma laika ierobežojumus attiecīgā gadījumā saskaņā ar šā I pielikuma (21. daļa) XII papildinājumu;
                                       
                                    
                                          iii)
                                       
                                       
                                          kārtību tādu personu pārvadāšanai, kas nav apkalpes locekļi, un – attiecīgā gadījumā – kārtību izmēģinājuma lidojumu apmācības norisei;
                                       
                                    
                                          iv)
                                       
                                       
                                          politiku riska un drošības pārvaldības jautājumos un saistītās metodes;
                                       
                                    
                                          v)
                                       
                                       
                                          kārtību, kādā pārliecinās par instrumentiem un aprīkojumu, kam jābūt gaisa kuģī;
                                       
                                    
                                          vi)
                                       
                                       
                                          to dokumentu sarakstu, kas jāuzrāda izmēģinājuma lidojumu veikšanai.”;
                                       
                                    
                        
            
                  3)
               
               
                  pielikuma 21.A.243. punkta a) apakšpunktu aizstāj ar šādu:
                  
                              “a)
                           
                           
                              Projektēšanas organizācija nodod Aģentūrai rokasgrāmatu, kurā tieši vai netieši aprakstīta organizācija, attiecīgās procedūras un projektējamie ražojumi vai izmaiņas ražojumos. Gadījumā, ja jāveic izmēģinājuma lidojumi, iesniedz izmēģinājuma lidojumu veikšanas rokasgrāmatu, kurā aprakstīta organizācijas politika un procedūras saistībā ar izmēģinājuma lidojumiem. Izmēģinājuma lidojumu veikšanas rokasgrāmatā ietver:
                              
                                          i)
                                       
                                       
                                          to procedūru aprakstu, ko organizācija piemēro izmēģinājuma lidojumiem, tostarp aprakstu par to, kādā veidā izmēģinājuma lidojumu veicēja organizācija ir iesaistīta lidošanas atļaujas izdošanas procesā;
                                       
                                    
                                          ii)
                                       
                                       
                                          apkalpes komplektēšanas politiku, tostarp apkalpes sastāvu, kompetenci, atbilstīgumu jaunākajām prasībām un lidojuma laika ierobežojumus attiecīgā gadījumā saskaņā ar šā I pielikuma (21. daļa) XII papildinājumu;
                                       
                                    
                                          iii)
                                       
                                       
                                          procedūras tādu personu pārvadāšanai, kas nav apkalpes locekļi, un – attiecīgā gadījumā – procedūras izmēģinājuma lidojumu apmācības norisei;
                                       
                                    
                                          iv)
                                       
                                       
                                          politiku riska un drošības pārvaldības jautājumos un saistītās metodes;
                                       
                                    
                                          v)
                                       
                                       
                                          procedūras, ko piemēro, lai pārliecinātos par instrumentiem un aprīkojumu, kam jābūt gaisa kuģī;
                                       
                                    
                                          vi)
                                       
                                       
                                          to dokumentu sarakstu, kas jāuzrāda izmēģinājuma lidojumu veikšanai.”;
                                       
                                    
                        
            
                  4)
               
               
                  pielikuma 21.A.708. punkta b) apakšpunkta 2. punktu aizstāj ar šādu:
                  
                              “2.
                           
                           
                              visi nosacījumi vai ierobežojumi, kas noteikti lidojuma apkalpei, kura lidos ar gaisa kuģi, papildus šā I pielikuma (21. daļa) XII papildinājumā paredzētajiem;”;
                           
                        
            
                  5)
               
               
                  pielikuma II papildinājumu aizstāj ar šādu:“
                     II papildinājums
                     
                        Lidojumderīguma pārbaudes sertifikāts – EASA 15.a veidlapa
                     
                     
                        
                  ”;
            
                  6)
               
               
                  pievieno šādu XII papildinājumu:
                  
                     “XII papildinājums
                     
                        Izmēģinājuma lidojumu kategorijas un saistītās izmēģinājuma lidojumu apkalpes kvalifikācijas
                     
                     A.   Vispārīgā daļa
                     
                     Šajā papildinājumā ir noteiktas kvalifikācijas, kas vajadzīgas lidojumu apkalpei, kura piedalās izmēģinājuma lidojumu veikšanā ar sertificētiem gaisa kuģiem vai ar tādiem gaisa kuģiem, kuri jāsertificē saskaņā ar sertifikācijas specifikācijām CS-23 gaisa kuģiem, kuru maksimālā pacelšanās masa (MTOM) ir 2 000 kg vai vairāk, ar CS-25, CS-27, CS-29 vai līdzvērtīgiem lidojumderīguma kodiem.
                     B.   Definīcijas
                     
                     
                                 1.
                              
                              
                                 “Izmēģinājuma lidojumu inženieris” ir ikviens inženieris, kas piedalās izmēģinājuma lidojumu veikšanā uz zemes vai lidojumā.
                              
                           
                                 2.
                              
                              
                                 “Vadošais izmēģinājuma lidojumu inženieris” ir izmēģinājuma lidojumu inženieris, kam uzticēti konkrēti pienākumi gaisa kuģī nolūkā veikt izmēģinājuma lidojumu vai palīdzēt pilotam gaisa kuģa un tā sistēmu ekspluatācijā izmēģinājuma lidojuma darbību laikā.
                              
                           
                                 3.
                              
                              
                                 “Izmēģinājuma lidojums” ir:
                                 
                                             3.1.
                                          
                                          
                                             lidojumi jauna projekta (gaisa kuģa, dzinēju sistēmu, daļu un ierīču) izstrādes posmā;
                                          
                                       
                                             3.2.
                                          
                                          
                                             lidojumi, kuru nolūks ir apliecināt atbilstību sertifikācijas bāzei vai tipa projektam;
                                          
                                       
                                             3.3.
                                          
                                          
                                             lidojumi, kuru nolūks ir testēt jaunu projekta koncepciju, kā dēļ ir vajadzīgi neierasti manevri vai profili, saistībā ar kuriem var būt iespējams iziet no jau apstiprinātā gaisa kuģa režīmu diapazona;
                                          
                                       
                                             3.4.
                                          
                                          
                                             izmēģinājuma lidojumu mācību lidojumi.
                                          
                                       
                           C.   Izmēģinājuma lidojumu kategorijas
                     
                     1.   Vispārīgā daļa
                     
                     Turpmāk iekļautie apraksti attiecas uz lidojumiem, kurus veic projektēšanas un ražošanas organizācijas atbilstīgi I pielikumam (21. daļa).
                     2.   Darbības joma
                     
                     Ja izmēģinājumā ir iesaistīts vairāk nekā viens gaisa kuģis, atbilstīgi šim papildinājumam novērtē katra atsevišķa gaisa kuģa lidojumu, lai pārliecinātos, vai veiktais lidojums ir izmēģinājums lidojumā, un – attiecīgā gadījumā – noteiktu šā lidojuma kategoriju.
                     Lidojumi, kas minēti 6. punkta B daļas 3. apakšpunktā, ir tikai šā papildinājuma darbības jomā ietilpstošie lidojumi.
                     3.   Izmēģinājuma lidojumu kategorijas
                     
                     Izmēģinājuma lidojumi iedalāmi šādās četrās kategorijās:
                     
                                 3.1.
                              
                              
                                 Pirmā (1.) kategorija
                                 
                                             a)
                                          
                                          
                                             Sākotnējais(-ie) lidojums(-i) ar jauna tipa gaisa kuģi vai gaisa kuģi, kura lidojuma vai manevrēšanas parametri, iespējams, ir būtiski pārveidoti;
                                          
                                       
                                             b)
                                          
                                          
                                             lidojumi, attiecībā uz kuriem var paredzēt, ka to laikā, visticamāk, lidojuma parametri būtiski atšķirsies no jau zināmajiem;
                                          
                                       
                                             c)
                                          
                                          
                                             lidojumi, kuru mērķis ir pētīt nebijušas vai neparastas gaisa kuģu projekta iezīmes vai paņēmienus;
                                          
                                       
                                             d)
                                          
                                          
                                             lidojumi, kuru mērķis ir noteikt vai paplašināt lidojumu režīmu diapazonu;
                                          
                                       
                                             e)
                                          
                                          
                                             lidojumi, kuru mērķis ir noteikt reglamentētos raksturojumus, lidojuma parametrus un manevru veikšanas iespēju kvalitāti gadījumā, ja pietuvojas lidojuma režīma robežām;
                                          
                                       
                                             f)
                                          
                                          
                                             izmēģinājuma lidojumu mācības 1. kategorijas izmēģinājuma lidojumiem.
                                          
                                       
                           
                                 3.2.
                              
                              
                                 Otrā (2.) kategorija
                                 
                                             a)
                                          
                                          
                                             Lidojumi, kas nav klasificēti kā 1. kategorijas lidojumi, ar gaisa kuģi, kura tips vēl nav sertificēts;
                                          
                                       
                                             b)
                                          
                                          
                                             lidojumi, kas nav klasificēti kā 1. kategorijas lidojumi, ar gaisa kuģi, kura tips jau ir sertificēts, pēc tāda pārveidojuma, kas vēl nav apstiprināts un kura dēļ:
                                             
                                                         i)
                                                      
                                                      
                                                         ir jānovērtē gaisa kuģa vispārējā uzvedība; vai
                                                      
                                                   
                                                         ii)
                                                      
                                                      
                                                         ir jānovērtē apkalpes pamata procedūras, kad darbojas vai ir vajadzīga jauna vai pārveidota sistēma; vai
                                                      
                                                   
                                                         iii)
                                                      
                                                      
                                                         ir prasīts ar nodomu veikt lidojumus ārpus pašreiz apstiprinātā ekspluatācijas režīma noteiktajiem ierobežojumiem, bet pētītā lidojuma režīma diapazona robežās;
                                                      
                                                   
                                       
                                             c)
                                          
                                          
                                             izmēģinājuma lidojumu mācības 2. kategorijas izmēģinājuma lidojumiem.
                                          
                                       
                           
                                 3.3.
                              
                              
                                 Trešā (3.) kategorija
                                 Lidojumi, kurus veic ar mērķi izdot atbilstības apliecinājumu jaunbūvētam gaisa kuģim, sakarā ar ko nav nepieciešams veikt lidojumu ārpus tipa sertifikātā vai gaisa kuģa lidojumu rokasgrāmatā noteiktajiem ierobežojumiem.
                              
                           
                                 3.4.
                              
                              
                                 Ceturtā (4.) kategorija
                                 Lidojumi, kas nav klasificēti kā 1. vai 2. kategorijas lidojumi, ar gaisa kuģi, kura tips jau ir sertificēts, pēc tādas projekta izmaiņas, kura vēl nav apstiprināta.
                              
                           D.   Pilotu un vadošo izmēģinājuma lidojumu inženieru kompetence
                     
                     1.   Vispārīgā daļa
                     
                     Pilotiem un vadošajiem izmēģinājuma lidojumu inženieriem ir kompetence un pieredze, kas izklāstīta tālāk dotajā tabulā.
                     
                                  
                              
                              
                                 Izmēģinājuma lidojumu kategorijas
                              
                           
                                 Gaisa kuģis
                              
                              
                                 1.
                              
                              
                                 2.
                              
                              
                                 3.
                              
                              
                                 4.
                              
                           
                                 
                                    CS-23 reģionālā lidmašīna vai gaisa kuģis, kura projektētais pikēšanas ātrums (Md) pārsniedz 0,6 mahus vai kurām maksimālais apakšējās mākoņu robežas maksimālais augstums ir virs 7 260 m (25 000 pēdu) CS-25, CS-27, CS-29 vai līdzvērtīgi lidojumderīguma kodi
                              
                              
                                 1. kompetences līmenis
                              
                              
                                 2. kompetences līmenis
                              
                              
                                 3. kompetences līmenis
                              
                              
                                 4. kompetences līmenis
                              
                           
                                 Citi CS-23 gaisa kuģi, kuru MTOM ir 2 000 kg vai vairāk
                              
                              
                                 2. kompetences līmenis
                              
                              
                                 2. kompetences līmenis
                              
                              
                                 3. kompetences līmenis
                              
                              
                                 4. kompetences līmenis
                              
                           1.1.   1. kompetences līmenis:
                     
                              
                                 1.1.1.
                              
                              
                                 Piloti atbilst Komisijas Regulas (ES) Nr. 1178/2011 (1) I pielikuma (PART-FCL) prasībām.
                              
                           
                              
                                 1.1.2.
                              
                              
                                 Vadošais izmēģinājuma lidojumu inženieris:
                                 
                                             a)
                                          
                                          
                                             sekmīgi pabeidzis 1. kompetences līmeņa mācību kursu; un
                                          
                                       
                                             b)
                                          
                                          
                                             ir uzkrājis vismaz 100 lidojuma stundu pieredzi, tostarp izmēģinājuma lidojumu apmācības pieredzi.
                                          
                                       
                           1.2.   2. kompetences līmenis:
                     
                              
                                 1.2.1.
                              
                              
                                 Piloti atbilst Regulas (ES) Nr. 1178/2011 I pielikuma (PART-FCL) prasībām.
                              
                           
                              
                                 1.2.2.
                              
                              
                                 Vadošais izmēģinājuma lidojumu inženieris:
                                 
                                             a)
                                          
                                          
                                             sekmīgi pabeidzis 1. vai 2. kompetences līmeņa mācību kursu; un
                                          
                                       
                                             b)
                                          
                                          
                                             ir uzkrājis vismaz 50 lidojuma stundu pieredzi, tostarp izmēģinājuma lidojumu apmācības pieredzi.
                                          
                                       1. vai 2. kompetences līmeņa apmācības kursi vadošajam izmēģinājuma lidojumu inženieriem aptver vismaz turpmāk norādītos tematus:
                                 
                                             i)
                                          
                                          
                                             tehniskie parametri;
                                          
                                       
                                             ii)
                                          
                                          
                                             stabilitāte un kontroles/vadības īpašības;
                                          
                                       
                                             iii)
                                          
                                          
                                             sistēmas;
                                          
                                       
                                             iv)
                                          
                                          
                                             izmēģinājumu vadība; un
                                          
                                       
                                             v)
                                          
                                          
                                             riska/drošības pārvaldība.
                                          
                                       
                           1.3.   3. kompetences līmenis:
                     
                              
                                 1.3.1.
                              
                              
                                 Pilotiem jābūt derīgai apliecībai, kas atbilst izmēģināmā gaisa kuģa kategorijai un kas izdota saskaņā ar FCL daļu (Part-FCL), un viņiem jābūt vismaz komercpilota apliecības (CPL) turētājiem. Papildus iepriekš norādītajam gaisa kuģa kapteinim:
                                 
                                             a)
                                          
                                          
                                             ir izmēģinājuma lidojumu kvalifikācijas atzīme; vai
                                          
                                       
                                             b)
                                          
                                          
                                             ir vismaz 1 000 lidojuma stundu pieredze gaisa kuģa kapteiņa statusā ar gaisa kuģiem, kuriem ir līdzīgs kompleksums un parametri; un
                                          
                                       
                                             c)
                                          
                                          
                                             attiecībā uz katru gaisa kuģu klasi vai tipu ir piedalījies visos lidojumos, kas ietilpst programmā, kurai noslēdzoties ir paredzēts izdot atsevišķu lidojumderīguma sertifikātu vismaz pieciem gaisa kuģiem;
                                          
                                       
                           
                              
                                 1.3.2.
                              
                              
                                 Vadošais izmēģinājuma lidojumu inženieris:
                                 
                                             a)
                                          
                                          
                                             atbilst 1. vai 2. kompetences līmeņa prasībām; vai
                                          
                                       
                                             b)
                                          
                                          
                                             ir ieguvis nozīmīgu lidojumu pieredzi attiecīgā uzdevuma jomā; un
                                          
                                       
                                             c)
                                          
                                          
                                             ir piedalījies visos lidojumos, kas ietilpst programmā, kurai noslēdzoties ir paredzēts izdot atsevišķu lidojumderīguma sertifikātu vismaz pieciem gaisa kuģiem.
                                          
                                       
                           1.4.   4. kompetences līmenis
                     
                              
                                 1.4.1.
                              
                              
                                 Pilotiem jābūt derīgai apliecībai, kas atbilst izmēģināmā gaisa kuģa kategorijai un kas izdota saskaņā ar FCL daļu (Part-FCL), un viņiem jābūt vismaz komercpilota apliecības (CPL) turētājiem. Gaisa kuģa kapteinim ir izmēģinājuma lidojumu kvalifikācijas atzīme vai vismaz uzkrāta 1 000 lidojuma stundu pieredze gaisa kuģa kapteiņa statusā ar gaisa kuģiem, kuriem ir līdzīgs kompleksums un parametri.
                              
                           
                              
                                 1.4.2.
                              
                              
                                 Vadošajiem izmēģinājuma lidojumu inženieriem noteiktās prasības attiecībā uz kompetenci un pieredzi ir definētas izmēģinājuma lidojumu veikšanas rokasgrāmatā.
                              
                           2.   Vadošie izmēģinājuma lidojumu inženieri
                     
                     Vadošie izmēģinājuma lidojumu inženieri saņem atļauju no organizācijas, kas tos nodarbina, kurā sīki norādīts viņu funkciju kopums organizācijā. Atļaujā iekļauj šādu informāciju:
                     
                                 a)
                              
                              
                                 vārds, uzvārds;
                              
                           
                                 b)
                              
                              
                                 dzimšanas datums;
                              
                           
                                 c)
                              
                              
                                 pieredze un sagatavotība;
                              
                           
                                 d)
                              
                              
                                 statuss organizācijā;
                              
                           
                                 e)
                              
                              
                                 atļaujas darbības joma;
                              
                           
                                 f)
                              
                              
                                 atļaujas pirmās izdošanas datums;
                              
                           
                                 g)
                              
                              
                                 attiecīgā gadījumā – atļaujas derīguma termiņš; un
                              
                           
                                 h)
                              
                              
                                 atļaujas identifikācijas numurs.
                              
                           Vadošajiem izmēģinājuma lidojumu inženieriem uztic konkrētu lidojumu tikai tad, ja viņi ir fiziski un psiholoģiski piemēroti drošai darba uzdevumu un pienākumu izpildei.
                     Visus attiecīgos dokumentus saistībā ar izsniegtajām atļaujām organizācija dara pieejamus to turētājiem.
                     E.   Citu izmēģinājuma lidojumu inženieru kompetence
                     
                     Citiem izmēģinājuma lidojumu inženieriem, kas atrodas gaisa kuģī, jābūt tādai pieredzei un sagatavotībai, kas atbilst uzdevumiem, kuri viņiem kā apkalpes locekļiem ir uzticēti, un – attiecīgā gadījumā – kas atbilst izmēģinājuma lidojumu veikšanas rokasgrāmatai.
                     Visus attiecīgos dokumentus saistībā ar viņu veiktajiem lidojumiem organizācija dara pieejamu attiecīgajam izmēģinājuma lidojumu inženierim.”
                  
               
            
         (1)  Komisijas 2011. gada 3. novembra Regula (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (OV L 311, 25.11.2011., 1. lpp.).